hotchpotch/miracl-hf-unified huggingface dataset:
অ্যান্ডারসন কামিন্স
অ্যান্ডারসন ক্লিওফাস কামিন্স (; জন্ম: ৭ মে, ১৯৬৬) বার্বাডোসের ক্রাইস্টচার্চের প্যাকার্স ভ্যালিতে জন্মগ্রহণকারী প্রথিতযশা ও সাবেক ওয়েস্ট ইন্ডিয়ান এবং কানাডীয় ক্রিকেটার। ওয়েস্ট ইন্ডিজ ক্রিকেট দলের পক্ষে খেলার পর কানাডা দলের পক্ষে আন্তর্জাতিক ক্রিকেটে অংশগ্রহণ করেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস এবং ইংরেজ কাউন্টি ক্রিকেট ডারহাম ও সারের প্রতিনিধিত্ব করেছেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে ফাস্ট মিডিয়াম বোলিংয়ে দক্ষতা প্রদর্শন করেছেন অ্যান্ডারসন কামিন্স।
সমগ্র খেলোয়াড়ী জীবনে মাত্র পাঁচ টেস্টে অংশগ্রহণের সুযোগ পেয়েছেন অ্যান্ডারসন কামিন্স। ৩০ জানুয়ারি, ১৯৯৩ তারিখে ওয়েস্ট ইন্ডিজের পক্ষে টেস্ট ক্রিকেটে অভিষেক ঘটে তার।
বার্বাডোস দলের পক্ষে খেলে তিনি যথেষ্ট সুনাম কুড়ান। ফলে সংশ্লিষ্ট সকলেই আশাবাদী ছিলেন যে, তাকে হয়তোবা ১৯৯২ সালে বার্বাডোসের কেনসিংটন ওভালে সফররত দক্ষিণ আফ্রিকার বিপক্ষে ইতিহাসের প্রথম খেলায় রাখা হবে। কিন্তু, এর ব্যতয় ঘটিয়ে কেনি বেঞ্জামিনকে দলে রাখা হয়। স্থানীয় খেলোয়াড়কে না রাখায় সমর্থকেরা এর প্রতিবাদস্বরূপ খেলার মাঠে অনুপস্থিত থাকে।
এক পর্যায়ে ওয়েস্ট ইন্ডিজের পক্ষে টেস্ট ক্রিকেটে অভিষেক ঘটে তার। ১৯৯৩ সালে অস্ট্রেলিয়ার বিপক্ষে অভিষেক টেস্টের পর তিনি আর মাত্র চারটি টেস্টে অংশগ্রহণের সুযোগ পান। তবে, টেস্টের তুলনায় একদিনের আন্তর্জাতিকে অধিক সফলতার মুখ দেখেন। ১৯৯১ থেকে ১৯৯৫ সালের মধ্যে ৬৩টি ওডিআইয়ে অংশগ্রহণ করতে পেরেছেন। তন্মধ্যে, ১৯৯২ সালের ক্রিকেট বিশ্বকাপের ছয়টি খেলায় অংশ নিয়েছিলেন অ্যান্ডারসন কামিন্স।
দুই বছর মেয়াদে ১৯৯৩ থেকে ১৯৯৪ সাল পর্যন্ত বিদেশী খেলোয়াড় হিসেবে ইংরেজ কাউন্টি ক্রিকেটে ডারহামের পক্ষে খেলেন। এরপর ১৯৯৫ সালে সারের সাথে চুক্তিবদ্ধ হন।
১৯৯৬ সালে উচ্চ স্তরের ক্রিকেট খেলায় অংশগ্রহণ করা থেকে নিজেকে বিরত রাখেন। এরপর কানাডায় চলে যান। সেখানে টরন্টো ও জেলা ক্রিকেট অ্যাসোসিয়েশন লীগে ক্যাভালিয়ার্সের পক্ষে খেলতে থাকেন। ৪০ বয়সী অ্যান্ডারসন কামিন্সকে বিস্ময়করভাবে জানুয়ারি, ২০০৭ সালে কেনিয়া ও স্কটল্যান্ডের বিপক্ষে ত্রি-দেশীয় খেলায় অংশগ্রহণের জন্য কানাডা দলের সদস্যরূপে মনোনীত করা হয়।
১৮ জানুয়ারি তারিখে স্কটল্যান্ডের বিপক্ষে কানাডার সদস্যরূপে অভিষেক ঘটে তার। নতুন দলের পক্ষে ফ্রেজার ওয়াটস তার প্রথম ওডিআই উইকেট শিকারে পরিণত হন। এরপর ২০০৭ সালের ক্রিকেট বিশ্বকাপে তাকে দলে অন্তর্ভূক্ত করা হয়। কেনিয়ার বিপক্ষে অনুষ্ঠিত খেলায় তার অংশগ্রহণ ছিল। এরফলে, কেপলার ওয়েসেলসের অস্ট্রেলিয়া ও দক্ষিণ আফ্রিকার পক্ষে পৃথক দুই দলে খেলার পর দ্বিতীয় খেলোয়াড় হিসেবে বিশ্বকাপ ক্রিকেটের আসরে খেলার সুযোগ লাভ করেন।
এ প্রতিযোগিতার পর অ্যান্ডারসন কামিন্স তার অবসরের কথা ঘোষণা করেন। এরপর ক্রিকেট কানাডায় কোচ হিসেবে জড়িত থাকেন ও ২০১২ সালের অনূর্ধ্ব-১৯ বিশ্বকাপকে ঘিরে অনূর্ধ্ব-১৯ দলকে প্রশিক্ষণ দেন।
প্রজ্ঞা যাদব
প্রজ্ঞা কাপুর হলেন একজন সুইডিশ অভিনেত্রী এবং মডেল। তিনি সুইডেনের বর্গহোমে জন্মগ্রহণ করলেও কার্লস্ক্রোনায় তার শৈশব অতিবাহিত করেন। ২০১৫ সালের ৪ঠা মে তারিখে, তিনি ভারতীয় পরিচালক অভিষেক কাপুরের সাথে বিবাহ বন্ধনে আবদ্ধ হন। তিনি আমল গুপ্তের চলচ্চিত্র হাওয়া হাওয়াই-এ প্রধান অভিনেত্রী হিসেবে অভিনয় করেছেন। তিনি অ্যাডভান্সড অ্যাক্টিং অ্যান্ড বেহেভিরিয়াল স্টাডিজে অভিনয় বিষয়ে প্রশিক্ষণ গ্রহণ করেছেন এবং হাওয়া হাওয়াই চলচ্চিত্রের পরবর্তী সময়েও থিয়েটারে কাজ করেছেন।
জেসন মোমোয়া
যোসেফ জেসন নামাকায়েহা মোমোয়া (জন্ম আগস্ট ১, ১৯৭৯) একজন মার্কিন অভিনেতা, লেখক, চলচিত্র প্রযোজক, পরিচালক এবং মডেল। ডি.সি. এক্সটেন্ডেড ইউনিভার্সের ২০১৬ সালে মুক্তি পাওয়া "" চলচিত্রের মাধ্যমে তিনি আন্তর্জাতিক অঙ্গনে আলোচনার কেন্দ্রে আসেন। ২০১৮ সালে তাঁর আধিপত্যে একক চলচিত্র, "অ্যাকুয়াম্যান" মুক্তি পায় যা আন্তর্জাতিক বক্স অফিসের শীর্ষে জায়গা করে নেয়। এছাড়া তিনি তাঁর টেলিভিশন সিরিজের রনন ডেক্স (স্ট্রেঞ্জ আটলান্টিস ২০০৪-২০০৯), খাল দ্রগো (গেম অব থ্রোনস ২০১১-২০১২) এবং ডেক্লান হার্প (ফ্রন্টায়ার ২০১৬-বর্তমান) কুশিলবের জন্য খ্যাত।
ফিলাডেলফিয়া সিটি হল
ফিলাডেলফিয়া সিটি হল ফিলাডেলফিয়ার, পেনসিলভানিয়া শহরের সরকারের আসন। এই ভবনটি ১৮৭১ থেকে ১৯০১ সাল শহুরের কেন্দ্রে স্থলে পেন স্কয়ারের অভ্যন্তরে নির্মিত হয়েছিল। দ্বিতীয় সাম্রাজ্যের শৈলীতে এই ভবনটির নকশা করেছিলেন জন ম্যাক আর্থার জুনিয়র এবং থমাস উস্টিক ওয়াল্টা। চুনাপাথর, গ্রানাইট, এবং মার্বেল তৈরী এই ভবনটি ইট প্রাচীর ছিলো ২২ ফুট (৬.৭ মিটার) পর্যন্ত পুরু এবং ভবনের নির্মাণ খরচ হয়ে ছিলো $২৪ মিলিয়ন ডলার।
ফিলাডেলফিয়া সিটি হলের উচ্চতা ছিলো ৫৪৮ ফুট (১৬৭ মিটার) লম্বা যা ১৮৯৪ থেকে ১৯০৮ সাল পর্যন্ত বিশ্বের সবচেয়ে লম্বা বাসযোগ্য ভবনের স্থান পেয়েছিলো। পেনসিলভেনিয়াতে এটি লম্বা ভবন ছিলো ১৯৩২ সালে উপসাগরীয় অঞ্চলটি পিটসবার্গ টাওয়ার নির্মানের আগ পর্যন্ত । ফিলাডেলফিয়াতে এটি লম্বা ছিল ১৯৮৬ সাল পর্যন্ত ওয়ান লিবার্টি প্লেস নির্মাণের ফলে এটি অপ্রত্যাশিত ভদ্রমহিলার চুক্তির অবসান ঘটায় যা নগরের বাড়ির উচ্চতা সীমাবদ্ধ ছিল না।
ব্লুহোল
ব্লুহোল, ইন (ব্লুহোল স্টুডিও ইনকর্পোরেটেড হিসাবে পরিচিত until 22 April 2015) একটি দক্ষিণ কোরীয় ভিডিও গেম প্রকাশক কোম্পানি, এটি সিওয়ংনাম-এর বুনডাং-গু জেলায় অবস্থিত।
মাদুরকাঠি
মাদুরকাঠি মেদিনীপুর জেলার জি আই ট্যাগ প্রাপ্ত একটি কুটিরশিল্প জাত পণ্য। নরম মাদুরকাঠি দিয়ে মাদুর তৈরি করা হয়। মাদুরকাঠি মূলত স্থানীয় এবং পার্শ্ববর্তী অঞ্চল থেকে সংগ্রহ করা হয়। মেদিনীপুর জেলা এবং পশ্চিমবঙ্গের অন্যতম ঐতিহ্য এবং গর্ব। বাড়ির মহিলারা সমবায় গোষ্ঠী হিসাবে এই মাদুর তৈরি করে থাকেন।
সিন্ধু সভ্যতার সময় থেকে মাদুরের ব্যবহার হয়ে চলছে। অথর্ব বেদে মাদুরের ব্যবহার উল্লেখ করা আছে। সেখানে মাদুরকে তৎকালীন সমাজ ব্যবস্থায় যথেষ্ট গুরুত্ব দেওয়া হয়েছে। মহাভারতে শুকনো ঘাসের আসনের উপর বসতে দেওয়া হতো বলে উল্লেখ করা আছে। যা মাদুরের ঐতিহাসিক গুরুত্বকে অনেকটা বাড়িয়ে দিয়েছে।
বাংলার জনমানসে মাদুরের গুরুত্ব অনেকটা। এটিকে মাটিতে বা মেঝেতে পেতে বসার জন্যই বেশি ব্যবহার করা হয়। যদিও এই রীতি এখন গ্রামাঞ্চলেই সীমাবদ্ধ। অনেক সময় এটিকে বিছানাতেও ব্যবহার করা হয়। তাপের অপরিবাহিতা ও জলীয় বাষ্প শোষণ ক্ষমতা এটির গ্রহণযোগ্যতা বাড়িয়েছে। এছাড়াও বিয়ে, ভাইফোঁটা ইত্যাদি ধর্মীয় ক্ষেত্রেও এটিকে ব্যবহার করা হয়।
২০১৮ সালের ২৮ মার্চ পশ্চিমবঙ্গ সরকার হস্তশিল্প হিসাবে জি আই ট্যাগ দিয়েছে।
মূলত "তিন ধরনের" বুনন পদ্ধতিতে "মাদুরকাঠি" বোনা হয়।
এক রোখা হালকা মাদুর। এটির গুণমান সব থেকে কম। এটিতে একবার বুনন দেওয়া হয়। দুই রোযা এর থেকে উন্নত মানের মাদুর বুনন পদ্ধতি। এক রোযার তুলনায় অনেকটা ভারী ও টেকসই হয়। মাসলন্দ সবথেকে উন্নত মানের মাদুর বুনন পূদ্ধতি।
মাদুর কাঠি দিয়ে মাদুর ছাড়াও নানা ধরণের নিত্য ব্যবহার্য সামগ্রী তৈরি করা হয়। যেমন
পর্দা
আসন
টিফিন নেওয়ার ব্যাগ
ছোট ব্যাগ
ওয়াসাতিয়াহ (ইসলামী পরিভাষা)
ওয়াসাত, যা ওয়াসাতিয়াহ হিসেবেও পরিচিত (وسطية) হল একটি আরব শব্দ যার অর্থ শ্রেষ্ঠ, মধ্যম, কেন্দ্রীয়, ভারসাম্যপূর্ণ‌। ইসলামী দৃষ্টিকোণ হতে, এর অর্থ‌ মধ্যপথ বা মধ্যমপন্থা। এক্তি সৎ ভারসাম্যপূর্ণ‌ জীবন পদ্ধতি, যা চরমপন্থাকে এড়িয়ে চলে ও বিভিন্ন বিষয়ের মধ্যমপন্থী অভিজ্ঞতা অর্জ‌নে সহায়তা করে।
[[Category:ইসলামী পরিভাষা]]
[[Category:ইসলামের উদারপন্থী ও প্রগতিশীল আন্দোলন]]
হাতানিয়া দোয়ানিয়া সেতু
হাতানিয়া দোয়ানিয়া সেতু বা নামখানা সেতু ভারতের পশ্চিমবঙ্গ রাজ্যে হাতানিয়া দোয়ানিয়া নদীর ওপর অবস্থিত একটি নির্মাণাধীন সেতু। এর মাধ্যমে নামখানা ও নারায়াণপুর-এর মধ্যে যোগাযোগ রক্ষিত হচ্ছে। সেতুটি সব রকম যানবাহনের ক্ষেত্রেই টোল মুক্ত সেতু হিসেবে ব্যবহৃত হবে। এর মোট দৈর্ঘ্য ৩৪০ মিটার। সংযোগ সেতুর ৯৬০ মিটার দীর্ঘ। সংযোগ সেতু সহ সেতুটি ১৩০০ মিটার বা ১.৩ কিলোমিটার দীর্ঘ। এটি পশ্চিমবঙ্গের দ্বিতীয় দীর্ঘতম ঝুলন্ত (কেবল-স্টেইড) সেতু এবং ভারতের দীর্ঘতম ঝুলন্ত সেতুগুলির মধ্যে একটি। সেতুটি নির্মাণ করতে মোট ১৮০ কোটি টাকা খরচ ধরা হয়েছে। ২০১৯ খ্রিস্টাব্দে সেতুটির উদ্বোধন করা হবে।"এসপি সিংলা কনস্ট্রাকশন"-এর অধীনে সরকারি উদ্যোগে এই সেতুটি নির্মিত হয়েছিল।
নদীর ধারে সেতুর প্রধান থাম দু’টির মধ্যে নামখানার দিকের থামটিতে ঢালাইয়ের কাজ চলাকালীন সময়ে দুর্ঘটনা ঘটে। ক্রেনের মাধ্যমে তোলা হচ্ছিল সেন্টারিংয়ের লোহার শাটার। নীচে দাঁড়িয়ে কাজের দেখভাল করছিলেন সুশান্ত ও মহম্মদ নামে দুই শ্রমীক। আচমকা, প্রায় ৩০ ফুট উঁচু থেকে ক্রেনের তার ছিঁড়ে প্রায় দেড় টন ওজনের লোহার শাটার এসে পড়ে তাঁদের উপরে। ঘটনাস্থলেই মারা যান সুশান্ত। হাতানিয়া-দোয়ানিয়া নদীর উপরে সেতু তৈরির প্রথম আড়াই বছরের শেষ মাস ছ’য়েকের মধ্যে প্রাণ হারিয়েছিল দু’জন শ্রমীক। বার বারই অভিযোগ উঠেছিল শ্রমিকদের ন্যূনতম সুরক্ষার ব্যবস্থা নেই এখানে।
ঘটনার পরে উত্তেজনা ছড়িয়ে পড়েছিল এবং স্থানীয় মানুষজন ক্ষোভ উগরে দেন নির্মাণ সংস্থার উপরে। তাঁদের দাবি ছিল "সেতুর নীচের দেওয়ালে ফাটল ধরেছে। প্রায় আধ কিলোমিটার এলাকা জুড়ে কাজ চলছে, তার মধ্যে দিয়ে ঝুঁকি নিয়ে হাঁটাচলা করতে হচ্ছে।"
সিসি স্পেসেক
ম্যারি এলিজাবেথ "সিসি" স্পেসেক (; উচ্চারণ:/ˈspeɪsɛk/; জন্ম: ২৫ ডিসেম্বর ১৯৪৯) হলেন একজন মার্কিন অভিনেত্রী ও গায়িকা। কর্মজীবনে তিনি একটি একাডেমি পুরস্কার, তিনটি গোল্ডেন গ্লোব পুরস্কার, দুটি ক্রিটিকস চয়েস চলচ্চিত্র পুরস্কার, একটি স্ক্রিন অ্যাক্টরস গিল্ড পুরস্কারসহ একাধিক পুরস্কার অর্জন করেন এবং চারটি বাফটা পুরস্কার, তিনটি প্রাইমটাইম এমি পুরস্কার ও একটি গ্র্যামি পুরস্কারের মনোনয়ন লাভ করেন।
স্পেসেক ব্রায়ান ডা পালমার "ক্যারি" (১৯৭৬) ছবিতে ক্যারি হোয়াইট চরিত্রে অভিনয় করে সুখ্যাতি অর্জন করেন এবং এই কাজের জন্য শ্রেষ্ঠ অভিনেত্রী বিভাগে তার প্রথম একাডেমি পুরস্কারের মনোনয়ন লাভ করেন। "ওয়েলকাম টু এল.এ." (১৯৭৬) ও রবার্ট আল্টম্যানের "থ্রি উইমেন" (১৯৭৭)-এর মত সমাদৃত চলচ্চিত্রে অভিনয়ের পর তিনি "কোল মাইনার্স ডটার" (১৯৮০) চলচ্চিত্রে লরেটা লিন চরিত্রে অভিনয় করে শ্রেষ্ঠ অভিনেত্রী বিভাগে একাডেমি পুরস্কার অর্জন করেন। তার অন্যান্য অস্কারের মনোনয়ন আসে "মিসিং" (১৯৮২), "দ্য রিভার" (১৯৮৪), "ক্রাইমস অব দ্য হার্ট" (১৯৮৬) ও "ইন দ্য বেডরুম" (২০০১) ছবিতে অভিনয়ের জন্য। তার অভিনীত অন্যান্য উল্লেখযোগ্য চলচ্চিত্রসমূহ হল "র‍্যাজেডি ম্যান" (১৯৮১), "জেএফকে" (১৯৯১), "অ্যাফ্লিকশন" (১৯৯৭), "দ্য স্ট্রেইট স্টোরি" (১৯৯৯), "টাক এভারলাস্টিং" (২০০২), "নাইন লাইভস" (২০০৫), "দ্য হেল্প" (২০১১), এবং "দ্য ওল্ড ম্যান অ্যান্ড দ্য গান" (২০১৮)। স্পেসেক টেলিভিশনে "দ্য গুড ওল্ড বয়েজ" (১৯৯৫), "লাস্ট কল" (২০০২) ও "বিগ লাভ" (২০১১)-এ অভিনয় করে তিনটি প্রাইমটাইম এমি পুরস্কারের মনোনয়ন লাভ করেন। এছাড়া তিনি নেটফ্লিক্সের থ্রিলার ধারাবাহিক "ব্লাডলাইন" (২০১৫-২০১৭)-এ স্যালি রেবার্ন চরিত্রে অভিনয় করেন। ২০১৮ সাল থেকে তাকে হুলুর মনস্তাত্ত্বিক ভীতিপ্রদ ওয়েব ধারবাহিক "ক্যাসল রক"-এ রুথ ডিভার চরিত্রে শ্রেষ্ঠাংশে অভিনয় করতে দেখা যাচ্ছে।
টেলিগ্রাম (সেবা)
টেলিগ্রাম () রাশিয়ান উদ্যোক্তা পাভেল ডুরোভের প্রতিষ্ঠিত টেলিগ্রাম ম্যাসেঞ্জার এলএলপি কর্তৃক ডেভেলপকৃত একটি ক্লাউড-ভিত্তিক যুগপৎ বার্তা আদান-প্রদান ও ভয়েস ওভার আইপি সেবা। টেলিগ্রাম ক্লায়েন্ট অ্যাপ সমূহ অ্যানড্রয়েড, আইওএস, উইন্ডোজ ফোন, গ্নু/লিনাক্স, উইন্ডোজ এনটি, ও ম্যাকওএসের জন্যে রয়েছে। ব্যবহারকারীরা বার্তা প্রদান, এবং ছবি, ভিডিও, স্টিকার, অডিও ও যে কোন প্রকারের ফাইল সমূহ লেনদেন করতে পারে।
টেলিগ্রামের ক্লায়েন্ট-দিকের কোড ওপেন সোর্স কিন্তু অধুনা সংস্করণ সমূহের কোড সবসময় সাথে সাথে প্রকাশিত হয় না। তবে এর সার্ভার-দিকের কোড ক্লোজড সোর্স ও মালিকানাধীন। এছাড়াও স্বাধীন ডেভেলপারদের কাছেও তারা এপিআই প্রদান করে। মার্চ ২০১৮-তে টেলিগ্রাম ঘোষণা করলো তাদের ২০ কোটির উপর মাসিক সক্রিয় ব্যবহারকারী রয়েছে। এর প্রধান নির্বাহী কর্মকর্তা বা সিইওর মতে, , টেলিগ্রামের বার্ষিক প্রবৃদ্ধি ছিলো ৫০%-এরও বেশি।
গ্নুনেট
গ্নুনেট () বিকেন্দ্রিক, পিয়ার-টু-পিয়ার নেটওয়ার্কিঙের জন্যে সফটওয়্যার ফ্রেমওয়ার্ক এবং প্রাতিষ্ঠানিক গ্নু প্যাকেজ। এ ফ্রেমওয়ার্ক লিংক এনক্রিপশন, পিয়ার ডিস্কভারি, রিসোর্স লোকেশন, অনেকগুলো ট্রান্সপোর্টের মাধ্যমে যোগাযোগ (যেমন টিসিপি, ইউডিপি, এইচটিটিপি, এইচটিটিপিএস) এবং রাউটিং, মাল্টিকাস্ট ও নেটওয়ার্ক সাইজ এস্টিমেশনের জন্যে অন্যান্য প্রাথমিক পিয়ার-টু-পিয়ার অ্যালগরিদম ধারণ করে।
গ্নুনেটের প্রাথমিক নেটওয়ার্ক টপোলজি হলো মেশ নেটওয়ার্ক। গ্নুনেটে ডিস্ট্রিবিউটেড হ্যাশ টেবল (ডিএইচটি) অন্তর্ভূক্ত রয়েছে যেটি ক্যাডেমলিয়ার একটি এলোমেলো সংস্করণ। গ্নুনেট ফ্রেন্ড-টু-ফ্রেন্ড টপোলজি অপশনও প্রদান করে শুধুমাত্র ব্যবহারকারী বিশ্বস্ত বন্ধুদের মধ্যে সংযোগ সীমাবদ্ধ করে দিতে। ব্যবহারকারীর বন্ধুগণের বন্ধু পরোক্ষভাবে ব্যবহারকারীদের কম্পিউটারের সাথে ফাইল আদান-প্রদান করতে পারে, কখনও এর আইপি ঠিকানা সরাসরি ব্যবহার না করেই।
জেমা ব্যান্ডেড এক
জেমা ব্যান্ডেড এক বা ব্যান্ডেড এক (বৈজ্ঞানিক নাম: "Halpe zema (Hewitson)") ‘হেসপেরায়িডি’ (Hespaeriidae) বা স্কিপারস (Skippers) গোত্র ও 'হেসপেরায়িনি'(Hesperiinae) উপ-গোত্রের অন্তর্ভুক্ত ছোট আকৃতির প্রজাপতি। 
জেমা ব্যান্ডেড এক এর প্রসারিত অবস্থায় ডানার আকার ৩২-৩৫ মিলিমিটার দৈর্ঘ্যের হয়।
ভারতে প্রাপ্ত জেমা ব্যান্ডেড এক এর উপপ্রজাতি হল-
ভারতে দার্জিলিং, সিকিম থেকে অরুণাচল প্রদেশ ও উত্তর পূর্ব ভারত এবং মায়ানমার এর বিভিন্ন অঞ্চলে এদের দেখা যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিতল : ডানার উপরিতল কালচে ও লালচে (rufous) বাদামি বর্নের। সামনের ডানায় ৬ টি বিভিন্ন আকৃতির ছোট ও সাদা অর্ধ-স্বচ্ছ ডিসকাল ছোপ এবং সেল-এর বহিঃপ্রান্তে একটি ছোট সাদা ছোপ বর্তমান। পিছনের ডানার নিম্নতলের ডিসকাল বন্ধনীটি সচ্ছতার কারণে উপরিতলে অস্পষ্টভাবে দৃশ্যমান।
ডানার নিম্নতল : ডানার নিম্নতলের রঙ কমলা-হলুদ ও বাদামীতে মেশানো। সামনের ডানায় শীর্ষভাগে (apex) একসারি সাদা সাব-মার্জিনাল ছোপ চোখে পরে। সামনের ডানার উপরিতলের ডিসকাল ছোপগুলি ও সেল-এর অন্তর্গত ছোপটি সচ্ছতার কারণে নিম্নতলে অস্পষ্টভাবে দৃশ্যমান।
পিছনের ডানায় শীর্ষভাগ (apex) থেকে ১ নং শিরা পর্যন্ত উল্লম্বভাবে বিস্তৃত একটি সুস্পষ্ট ও চওড়া সাদা বা ফ্যাকাশে হলুদ ডিসকাল বন্ধনী বর্তমান। উক্ত বন্ধনীটির ভিতরের কিনারা নিয়মিতভাবে বক্র ও ঢেউ খেলানো এবং বাইরের দিকের কিনারা তীক্ষ্ণভাবে খাঁজকাটা (dentated) বা বিকীর্ণ। পিছনের ডানায় কোনো প্রান্তিক (merginal) ছোপ দেখা যায় না। উভয় ডানার নিম্নতলে কোস্টা ও বেসাল বা গোড়ার অংশ ঘনভাবে এবং অন্যান্য অংশ হালকাভাবে কমলা-হলুদ আঁশে ছাওয়া।
স্ত্রী ও পুরুষ নমুনা প্রায় অনুরূপ। পুরুষ নমুনায় সামনের ডানার উপরিতলে একটি কালচে মার্কা (brand) দেখা যায়। স্ত্রী নমুনায় অনেক ক্ষেত্রে সামনের ডানার উপরিতলে ১বি (1b) শিরামধ্যে (inter- space) ঈষদ পীতাভ ছোপ (buff spot ) চোখে পরে।
এই প্রজাতি দ্রুত উড়ান বিশিষ্ট। সাধারণতঃ জঙ্গলের ফাঁকা জায়গায় উজ্জ্বল সূর্যকিরণে এদের উড়তে ও পাতায় বা ডালে বসতে দেখা যায়। কম উচ্চতাসম্পন্ন পাহাড়ি জঙ্গলে ফাঁকা জায়গায় ঝর্ণার কিনারে নিচু ঝোপঝাড় ও ডালপালা এদের খুব পছন্দের জায়গা। পাথরের বা মাটির ভিজে ছোপ ও পশু-পাখির বিষ্ঠার উপর এদের প্রায়শই ডানা খুলে বা ভাঁজ করে বসে থাকতে লক্ষ্য করা যায়। স্ত্রী নমুনার দর্শন মেলে কদাচিৎ।
রিদমবক্স (অডিও প্লেয়ার)
রিদমবক্স () একটি ফ্রি ও ওপেন সোর্স অডিও প্লেয়ার যেটি ডিজিটাল অডিও ফাইল চালায় ও ব্যবস্থাপনা করে। রিদমবক্স জিস্ট্রিমার মিডিয়া ফ্রেমওয়ার্ক ব্যবহার করে গ্নোম ডেস্কটপ পরিবেশের অধীনে কাজ করার জন্যে ডিজাইন করা হয়েছে। তবে অন্য ডেস্কটপ পরিবেশের সাথেও এটি কাজ করে।
রিদমবক্স ফেডোরা, উবুন্টু ১২.০৪ এলটিএস সংস্করণ থেকে, এবং ১৮.১ সংস্করণ থেকে লিনাক্স মিন্টের ডিফল্ট অডিও প্লেয়ার।
আল আইন ফুটবল ক্লাব
আল আইন ফুটবল ক্লাব (; আরবি বর্ণান্তরণ: নাদি আল-আইন) অথবা আল-আইন এফসি অথবা কেবল আল-আইন হচ্ছে একটি পেশাদার ফুটবল দল, যেটি সংযুক্ত আরব আমিরাতের আবুধাবির আল আইন শহরে অবস্থিত। এটি একটি বহু-ক্রীড়াভিত্তিক ক্লাব আল আইন খেলাধুলা এবং সাংস্কৃতিক ক্লাবের () বেশ কয়েকটি খেলাধুলা বিভাগের মধ্যে একটি, যেটি সংক্ষিপ্তভাবে আল আইন এসসিসি নামেও পরিচিত।
এই ক্লাবটি আল আইনের খেলোয়াড়, বাহরাইনী গ্রুপ অব এক্সচেঞ্জ স্টুডেন্টস এবং সংযুক্ত আরব আমিরাতে কর্মরত সুদানের সম্প্রদায় দ্বারা প্রতিষ্ঠিত হয়েছিল।
আল আইন হচ্ছে সংযুক্ত আরব আমিরাতের সবচেয়ে সফল ক্লাব। ক্লাবটি বেশিরভাগ টুর্নামেন্টের শিরোপা (মোট ৩২টি) নিয়ে দল হিসেবে দ্রুত সারা দেশে জনপ্রিয়তা ও স্বীকৃতি লাভ করেছিল। এপর্যন্ত আল আইন ১৩টি ইউএইএ প্রো-লীগ, ৬টি রাষ্ট্রপতি কাপ, ৩টি ফেডারেশন কাপ, ১টি আরবীয় উপসাগরীয় কাপ, ৫টি সুপার কাপ, ২টি আবুধাবি চ্যাম্পিয়নশিপ কাপ, ১টি যৌথ লীগ কাপ, এমিরাতি-মরক্কো সুপার কাপ, উপসাগরীয় অঞ্চল ক্লাব চ্যাম্পিয়ন্স কাপ এবং এএফসি চ্যাম্পিয়নস লীগ শিরোপ জয়লাভ করেছে। এই ক্লাবটি এএফসি চ্যাম্পিয়নস লীগ জয়ী সংযুক্ত আরব আমিরাতের প্রথম এবং একমাত্র দল।
"নোট: সকল প্রতিযোগিতায় গোল গণনা করা হয়েছে।"
একাব্বর হোসেন
একাব্বর হোসেন (১৯৫৬) একজন বাংলাদেশী রাজনীতিবিদ ও সংসদ সদস্য। তিনি টাঙ্গাইল-৭ মির্জাপুর আসন থেকে ২০০১, ২০০৮, ২০১৪ ও ২০১৮ সালের জাতীয় সংসদ নির্বাচনে বাংলাদেশ আওয়ামী লীগের মনোনীত প্রার্থী হিসেবে সংসদ সদস্য নির্বাচিত হন।
১৯৫৬ সালের ১২ জুলাই মির্জাপুর উপজেলার পোষ্টকামুরী গ্রামে জন্ম গ্রহণ করেন। তাঁর পিতার নাম আলহাজ ওয়াজউদ্দিন এবং মাতার রেজিয়া বেগম। তিনি ১৯৭৭ সালে ঢাকা বিশ্ববিদ্যালয় থেকে বিএসএস সম্মান ও ১৯৭৮ সালে এমএসএস ডিগ্রী অর্জন করেন।
তিনি ছাত্রজীবন থেকে ছাত্রলীগের রাজনীতির সাথে জড়িত হন। ১৯৭৩ সালে সরকারী তিতুমীর কলেজে পড়াকালীন সময়ে কলেজ শাখা ছাত্রলীগের সাধারণ সম্পাদকের দায়িত্ব পালন করেন। পরে ১৯৭৬ সালে ঢাকা বিশ্ববিদ্যালয়ের মহসীন হল শাখা ছাত্রলীগের সাধারণ সম্পাদক এবং ১৯৭৮ সালে একই হল শাখা ছাত্রলীগের সভাপতির দায়িত্ব পালন করেন।
তিনি মির্জাপুর উপজেলা কেন্দ্রীয় সমবায় সমিতির তিনবার সভাপতির দায়িত্ব পালন করেন। ১৯৯০ সালে তিনি মির্জাপুর উপজেলা পরিষদের চেয়ারম্যান নির্বাচিত হন। তিনি মির্জাপুর উপজেলা আওয়ামী লীগের সাধারণ সম্পাদকের দায়িত্ব পালন করেন।
২০০১ সালে তিনি অষ্টম জাতীয় সংসদ নির্বাচনে বাংলাদেশ আওয়ামী লীগ মনোনীত প্রার্থী হিসেবে টাঙ্গাইল-৭ আসন থেকে সংসদ সদস্য হিসেবে নির্বাচিত হন। পরে ২০০৮, ২০১৪ ও ২০১৮ সালে অনুষ্ঠিত নবম, দশম ও একাদশ জাতীয় সংসদ নির্বাচনে আওয়ামী লীগের প্রার্থী হিসেবে একই আসন থেকে সংসদ সদস্য নির্বাচিত হন।
তিনি জাতীয় সংসদে সড়ক পরিবহন ও সেতু মন্ত্রণালয় সম্পর্কিত স্থায়ী কমিটির সভাপতি এবং ভূমি মন্ত্রণালয় সম্পর্কিত স্থায়ী কমিটির সদস্য হিসেবে দায়িত্ব পালন করেন।
শওকত মোমেন শাহজাহান
শওকত মোমেন শাহজাহান (১৯৫১-২০১৪) একজন বাংলাদেশী রাজনীতিবিদ ও সংসদ সদস্য। তিনি টাঙ্গাইল-৮ আসন থেকে চারবার সংসদ সদস্য নির্বাচিত হন।
শাহজাহান ১৯৫১ সালে জন্মগ্রহণ করেন। তিনি ময়মনসিংহে বাংলাদেশ কৃষি বিশ্ববিদ্যালয়ে অর্থনীতিতে পড়াশোনা করেন। স্নাতকোত্তরের পর তিনি বাংলাদেশ কৃষি বিশ্ববিদ্যালয়ে লেকচারার হিসেবে কাজ করেন। তিনি সখীপুর আবাসিক মহিলা কলেজের প্রতিষ্ঠাতা ও বাংলাদেশ কৃষি গবেষণা কাউন্সিলের সদস্য।
শওকত মোমেন শাজাহান ১৯৮৬ সালে বাংলাদেশ আওয়ামী লীগের প্রার্থী হিসেবে প্রথম সংসদ সদস্য নির্বাচিত হন। এরপর ১৯৯৯ সালে উপনির্বাচন ৮ম সংসদের সংসদ সদস্য নির্বাচিত হন ও ২০০৮ সালে আবার সংসদ সদস্য নির্বাচিত হন। নবম সংসদে তিনি কৃষি মন্ত্রণালয় সম্পর্কিত সংসদীয় স্থায়ী কমিটির সভাপতি ও মুক্তিযুদ্ধ বিষয়ক মন্ত্রণলায় সম্পর্কিত কমিটির সদস্য হিসেবে দায়িত্ব পালন করেন। ২০১৪ সালে দশম জাতীয় সংসদ নির্বাচনে তিনি বিনা প্রতিদ্বন্দ্বিতায় সংসদ সদস্য নির্বাচিত হন।
শওকত মোমেন শাহজাহান ২০১৪ সালের ২০ জানুয়ারি সখীপুরের নিজ বাসভবনে হূদযন্ত্রের ক্রিয়া বন্ধ হয়ে মৃত্যুবরণ করেন। তাকে সখীপুর আবাসিক মহিলা অনার্স কলেজ চত্বরে তার বাবার কবরের পাশে দাফন করা হয়।
হানা স্কাইগুলা
হানা স্কাইগুলা (জন্ম: ২৫ ডিসেম্বর ১৯৪৩) হলেন একজন জার্মান অভিনেত্রী ও চানসন গায়িকা। তাকে নব্য জার্মান চলচ্চিত্রের অন্যতম সেরা অভিনেত্রী হিসেবে গণ্য করা হয়। ১৯৬৫ সালের পর থেকে তিনি দীর্ঘদিন মঞ্চ ও চলচ্চিত্র পরিচালক রাইনার ভের্নার ফাসবিন্ডারের পরিচালনায় কাজ করেছেন। ১৯৭৯ সালে তিনি ফাসবিন্ডারের "দ্য ম্যারিজ অব মারিয়া ব্রাউন" ছবিতে অভিনয় করে শ্রেষ্ঠ অভিনেত্রী বিভাগে বার্লিনালে থেকে রৌপ্য ভল্লুক এবং ১৯৮৩ সালে মার্কো ফেরারি "দ্য স্টোরি অব পিয়েরা" ছবির জন্য শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার অর্জন করেন।
স্কাইগুলা ১৯৪৩ সালের ২৫শে ডিসেম্বর সিলেসিয়ার ক্যোনিগশ্যুটে (বর্তমান চর্জো, পোল্যান্ড) জন্মগ্রহণ করেন। তার পিতা ইয়োসেফ স্কাইগুলা এবং মাতা আন্টোনি এমৎসিক দুজনেই জার্মান ছিলেন। স্কাইগুলা ও এমৎসিক দুটি নামের উৎপত্তিস্থল পোল্যান্ড/সিলেসিয়া। তার পিতা পেশায় একজন কাঠের ব্যবসায়ী, যিনি জার্মান সেনাবাহিনীতে পদাতিক হিসেবে নাম অন্তর্ভুক্ত করেছিলেন এবং ইতালিতে মার্কিন সেনাবাহিনী কর্তৃক ধৃত হয়েছিলেন। ১৯৪৮ সাল পর্যন্ত তাকে যুদ্ধবন্দি হিসেবে আটকে রাখা হয়েছিল। ১৯৪৫ সালে কমিউনিস্ট পোল্যান্ড কর্তৃক জার্মানভাষী লোকদের বিতাড়নের পর স্কাইগুলা ও তার মাতা উদ্বাস্তু হিসেবে মিউনিখে আগমন করেন। ১৯৬০-এর দশকে স্কাইগুলা রোমানিক ভাষা ও জার্মান শিক্ষা বিষয়ে অধ্যয়ন করেন, পাশাপাশি মিউনিখে অবসর সময়ে অভিনয়ের তালিম নিতেন।
অভিনয় জীবন শুরুর পর তিনি পরিচালক রাইনার ভের্নার ফাসবিন্ডারের পরিচালনায় কাজ করে পরিচিতি অর্জন করেন। থিওডোর ফন্টানার জার্মান উপন্যাস অবলম্বনে "এফি ব্রিয়েস্ট" (১৯৭৪) নির্মাণকালীন চরিত্রের উপস্থাপনা নিয়ে ফাসবিন্ডার ও স্কাইগুলার মধ্যে মতবিরোধ হয়। এছাড়া এই ছবির নির্মাণকালে স্কাইগুলা কম বেতনের জন্য ফাসবিন্ডারকে অভিযুক্ত করেন। ১৯৭২ সালের সেপ্টেম্বরে ছবিটির চিত্রায়ন হয় এবং ১৯৭৪ সালে মুক্তি পায়। এতে তাকে একজন মেজরের সাথে সম্পর্কের কারণে তার মা-সহ সমাজের নিন্দা সহ্য করা এক নারী চরিত্রে দেখা যায়। এই ছবিতে কাজ করার পর তারা পাঁচ বছর একসাথে কাজ করেন নি। ১৯৭৮ সালে "দ্য ম্যারিজ অব মারিয়া ব্রাউন" ছবিতে তারা পুনরায় একত্রে কাজ করেন। মারিয়া ব্রাউন রুশ যুদ্ধক্ষেত্র থেকে ফিরে আসতে এক জার্মান সৈনিককে বিয়ে করেন ও পরে তাদের মিলন, বিচ্ছেদ ও আবার মিলন দেখানো হয়। "দ্য গার্ডিয়ান"-এর ডেরেক ম্যালকম তার "আত্মবিশ্বাস, স্বাধীনচেতা ও দক্ষতার সাথে টিকিয়া থাকা' নারী চরিত্রের প্রশংসা করেন। ছবিটি ২৯তম বার্লিন আন্তর্জাতিক চলচ্চিত্র উৎসবে প্রদর্শিত হয় এবং স্কাইগুলা এই ছবিতে অভিনয়র জন্য শ্রেষ্ঠ অভিনেত্রী বিভাগে রৌপ্য ভল্লুক অর্জন করেন। ১৯৮০ সালে তিনি ফাসবিন্ডারে মিনি ধারাবাহিক "বার্লিন আলেকজান্ডারপ্লাৎজ"-এ অভিনয় করেন।
১৯৮১ সালে স্কাইগুলা ব্রুনো গানৎসের সাথে ভোলকার শ্ল্যোনডর্ফের "সার্কেল অব ডিসিট" ছবিতে এবং পরের বছর ইজাবেল উপেরের সাথে জঁ-লুক গদারের "প্যাশন" ছবিতে অভিনয় করেন। ১৯৮৩ সালে মার্কো ফেরারি "দ্য স্টোরি অব পিয়েরা" ছবির জন্য শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার অর্জন করেন। ১৯৮৭ সালে তিনি ১৫তম মস্কো আন্তর্জাতিক চলচ্চিত্র উৎসবের জুরি সদস্যের দায়িত্ব পালন করেন।
রাইনার ভের্নার ফাসবিন্ডার
রাইনার ভের্নার ফাসবিন্ডার (জার্মান: [ˈʁaɪ̯nɐ ˈvɛɐ̯nɐ ˈfasˌbɪndɐ]; ৩১ মে ১৯৪৫ - ১০ জুন ১৯৮২) ছিলেন একজন পশ্চিম জার্মান চলচ্চিত্র নির্মাতা, অভিনেতা, নাট্যকার, মঞ্চ পরিচালক, সুরকার, চিত্রগ্রাহক, সম্পাদক ও প্রাবন্ধিক। তাকে নব্য জার্মান চলচ্চিত্র আন্দোলনের পুরোধা ব্যক্তিত্ব ও অনুঘটক হিসেবে গণ্য করা হয়।
তার প্রথম পূর্ণদৈর্ঘ্য চলচ্চিত্র গ্যাংস্টারধর্মী "লাভ ইজ কোল্ডার দ্যান ডেথ" (১৯৬৯) বার্লিন আন্তর্জাতিক চলচ্চিত্র উৎসবে মিশ্র প্রতিক্রিয়া লাভ করে। তার পরের কর্ম "কাৎজেলমাখের" (১৯৬৯) সমালোচকদের কাছ থেকে অল্প প্রশংসা লাভ করে এবং মানহাইম-হাইডেলবার্গ আন্তর্জাতিক চলচ্চিত্র উৎসবে প্রদর্শনের পর পাঁচটি বিভাগে পুরস্কৃত হয়। তার পরবর্তী চলচ্চিত্রগুলো হল বিতর্কিত "পাইওনিয়ার্স ইন ইঙ্গোলস্টাট" (১৯৭১) ও মানুষের অসভ্যতা নিয়ে নির্মিত "উইটি" (১৯৭১)।
তার প্রথম ব্যবসাসফল কাজ হল "দ্য মারচেন্ট অব ফোর সিজনস" (১৯৭২) এবং আন্তর্জাতিক অঙ্গনে সফল কাজ "আলি: ফিয়ার ইটস দ্য সোল" (১৯৭৪), দুটি ছবিই সমকালীন সমালোচকদের চোখে সেরা কাজ হিসেবে বিবেচিত। ফাসবিন্ডারের সবচেয়ে সফল কাজ হল "দ্য ম্যারিজ অব মারিয়া ব্রাউন" (১৯৭৯)। এতে দ্বিতীয় বিশ্বযুদ্ধের ব্যাপ্তির ফলে একজন জার্মান নারীর উত্থান-পতনের চিত্র তুলে ধরা হয়েছে। তার অন্যান্য উল্লেখযোগ্য চলচ্চিত্রসমূহ হল "দ্য বিটার টিয়ারস অব পেট্রা ফন কান্ট" (১৯৭২), "ফক্স অ্যান্ড হিজ ফ্রেন্ডস" (১৯৭৫), "স্যাটান্‌স ব্রিউ" (১৯৭৬), এবং "কোয়েরেল" (১৯৮২), সবকয়টি চলচ্চিত্র গে ও লেসবিয়ান বিষয়বস্তুর উপর নির্মিত।
গয়েশ্বর চন্দ্র রায়
গয়েশ্বর চন্দ্র রায় বাংলাদেশের একজন রাজনীতিবিদ ও সাবেক প্রতিমন্ত্রী। তিনি বাংলাদেশ জাতীয়তাবাদী দলের (বিএনপি) সর্বোচ্চ নীতিনির্ধারণী ফোরাম ‘স্থায়ী কমিটির’ একজন সদস্য হিসেবে দায়িত্ব পালন করছেন।
গয়েশ্বর চন্দ্র রায় ১৯৫১ সালের ১ নভেম্বর ঢাকার কেরাণীগঞ্জে জন্মগ্রহণ করেন। তার পিতার নাম জ্ঞানেন্দ্র চন্দ্র রায় ও মাতার নাম সুমতি রায়।
গয়েশ্বর চন্দ্র রায় ছাত্রজীবনে প্রগতিশীল রাজনীতির সাথে যুক্ত ছিলেন। ১৯৭৮ সালে বাংলাদেশ জাতীয়তাবাদী যুবদল গঠিত হলে তিনি যুবদলে যোগদান করেন। পরবর্তীতে যুবদলের সাধারণ সম্পাদকের দায়িত্ব পালন করেন। ১৯৯১ সালে পঞ্চম জাতীয় সংসদ নির্বাচনে বিজয়ী হয়ে বিএনপি সরকার গঠন করার পর তিনি টেকনোক্র্যাট কোটায় তৎকালীন পরিবেশ ও বন মন্ত্রণালয়ের (বর্তমান পরিবেশ, বন ও জলবায়ু পরিবর্তন মন্ত্রণালয়) প্রতিমন্ত্রীর দায়িত্ব পান। এরপর তিনি বিএনপির যুগ্ম মহাসচিব ও পরবর্তীতে স্থায়ী কমিটির সদস্য মনোনীত হন।
২০০৮ সালে নবম জাতীয় সংসদ নির্বাচনে প্রথমবারের মত গয়েশ্বর ঢাকা-৩ আসন থেকে বিএনপির মনোনয়নে জাতীয় সংসদ নির্বাচন করে ৭৮,৮১০ ভোট লাভ করেন এবং আওয়ামী লীগের নসরুল হামিদের কাছে পরাজিত হন। ২০১৮ সালে একাদশ জাতীয় সংসদ নির্বাচনে তিনি পুনরায় একই আসন থেকে বিএনপির মনোনয়ন লাভ করেন।
গুনজা, ক্রোয়েশিয়া
গুনজা হলো ক্রোয়েশিয়ায় অবস্থিত একটি গ্রাম।
২০১১ সালের আদমশুমারি অনুযায়ী, এর জনসংখ্যা ছিল ৪,২৬৭ জন। যাদের ৫৭.১৩% ক্রোয়াট, ৩৪.৬৯% বসনিয়াক, এবং ৩.৩২% সার্ব বলে নিজেদের ঘোষণা দিয়েছে। বসনিয়ায় যুদ্ধের সময় 
ব্রকোর বহু মুসলিম এবং ক্রোয়াট অধিবাসী গুনজায় আশ্রয় নেয়। গুনজায় একটি মসজিদ আছে, যা ক্রোয়েশিয়ার স্বল্পসংখ্যক মসজিদগুলোর একটি। ১৮ শতকে পুর্ব বসনিয়া থেকে আগতের লোকদের মাধ্যমে এখানে বসতি স্থাপন করা হয়েছিল।
২০১৪ সালে দক্ষিণ-পূর্ব ইউরোপে বন্যায় গুনজা মারাত্মকভাবে ক্ষতিগ্রস্থ হয়। বন্যার ফলে আনুমানিক €৫০ মিলিয়ন ইউরোর সম্পত্তি বিনষ্ট হয়.
উল্‌ম গির্জা
উল্‌ম গির্জা বেলেন-উল্টেমেগ্গ (জার্মানি) রাজ্য উলম শহরে অবস্থিত একটি লুথারান গির্জা। বার্সেলোনা স্পেনের সাগরদা ফ্যামিলিয়া শেষ হওয়ার আগ পর্যন্ত এটিই বিশ্বের সবচেয়ে লম্বা স্থাপন ছিলো এবং বিংশ শতাব্দীর পূর্বে নির্মিত ৫ম তম লম্বা কাঠামো যার উচ্চতা ছিলো ১৬১.৫ মিটার (৫৩০ ফুট)।
প্যারিশের বাইরের শহর উলমের প্রধান ফটকটিতে নির্মান করা হয়েছিল উ্লম গির্জা ১৪ শতাব্দীর সংঘর্ষে শহরটির নাগরিকদের জন্য এটি সমস্যায় হয়েছিল যা শহরটির চার্লস চতুর্থ চতুর্থাংশের অবরোধের দ্বারা উলুমের সাথে জড়িত ছিল। এই প্যারিশ গির্জাটি ৮১৩ সালে শেরলেমেনের রেইসেনাউও মঠের অধীনস্থ ছিল এবং উলমের সংখ্যাগরিষ্ঠরা শহরের দেয়ালের ভিতরে একটি নতুন স্বাধীন গির্জার স্থাপন করতে চেয়েছিলেন। এদিকে শহরের প্রায় ১০,০০০ জন বাসিন্দারা নিজেরাই নির্মাণের জন্য অর্থায়ন করার সিদ্ধান্ত নিয়েছিলো। ১৩৭৭ সালের ১৩ই জুন উ্লমের মেয়র লুডভিগ ক্রাফ্ট নতুন গির্জার প্রথম ভিত্তি প্রস্তর স্থাপন করেছিলেন। এই চার্চের নকশা তৈরী করেছিলেন হিউচরিচ পালার, যিনি শ্বাভিচ জিমুন্ডের হোলি ক্রস মিনস্টারের স্থপতি। প্রথম পরিকল্পনা ছিল প্রশস্ত হোল্ড গির্জার, প্রশস্ত এবং প্রায় কেন্দ্রীয় নৌপথের মতো উচ্চতর, দক্ষিণে একটি প্রধান স্পিয়ার এবং সিঙ্গার (২৯ মিটার (৯৫ ফুট) দীর্ঘ এবং ১৫ মিটার (৪৯ ফুট) প্রশস্ত।
স্নাইপার
স্নাইপার হলেন একজন সামরিক/আধাসামরিক নিপুন লক্ষ্যবিদ যিনি প্রচ্ছন্ন স্থান বা শত্রুর দৃষ্টিসীমার বাইরের অবস্থান থেকে লক্ষ্যভেদ অথবা শত্রুর উপর নজর রাখতে পারে। সাধারণত স্নাইপারদের বিশেষ প্রশিক্ষণ ও বিশেষ অস্ত্র (হাই প্রেসিশন রাইফেল ও হাই ম্যাগনিফিকেশন অপটিকস) দেয়া হয়।
লক্ষ্যভেদে নৈপুন্যের সাথে সাথে সামরিক স্নাইপারদের অন্য অনেক বিষয়ে প্রশিক্ষণ দেয়া হয়। যার মধ্যে রয়েছে—
সনাক্তকরণ, অনুসরণ, ও লক্ষ্য পরিসর প্রাক্কলন, ছদ্ম-আবরণ বা গোপন অবস্থান, অনুপ্রবেশ, বিশেষ পরিদর্শন, নজরদারী ইত্যাদি।
বাংলা কাদাখোঁচা পাখির ইংরেজি প্রতিশব্দ স্নাইপ (Snipe)। ইংরেজি "to snipe" বা এ পাখি শিকারের খেলাটি থেকে স্নাইপার(যা স্নাইপ করে) শব্দটি এসেছে। ১৮২০-এর দশকে "স্নাইপার" শব্দটির ব্যবহার শুরু হয়, যার দ্বারা "লক্ষ্যভেদকারী"কে বোঝানো হতো।
লাকি প্যাঁচার
লাকি প্যাচার একটি এন্ড্রয়েড হ্যাকিং অ্যাপ যা দিয়ে কিছু নির্দিষ্ট অ্যাপকে হ্যাক করা যায়। লাকি প্যাচার দিয়ে ইন অ্যাপ পার্চেজ করা যায়। তার মানে হল কিছু অ্যাপ বা গেমের মধ্যকার যে ফিচার গুলো আছে সে গুলোকে বিনা খরচে ব্যাবহার করা যায়।সবুজঃ অ্যাপটি প্যাচ করা যাবার সম্ভাবনা আছে।
হলুদঃ আগে থেকেই একটা প্যাচ আছে ডিরেক্টরিতে।
সায়ান বা নীলাভ সবুজঃ অ্যাপটি তে গুগল অ্যাড রয়েছে।
ম্যাজেন্টাঃ এই অ্যাপটি বর্তমানে বুটলিস্টে আছে।
রক্তবেগুনীঃ গুগল ইন-অ্যাপ পার্চেজে এই অ্যাপটি আছে।
লালঃ এই অ্যাপটি প্যাচ হবার সম্ভাবনা নেই।
কমলাঃ এই অ্যাপটি সিস্টেম এপ্লিকেশনে আছে। যে কোন পরিবর্তন অপারেটিং সিস্টেমকে নষ্ট করতে পারে।
পাতা রঙঃ লাকি প্যাচার সফল ভাবে অ্যাপটির পরিবর্তন করেছে।
রুটেট অথবা নন রুটেট উভয় ফোনের জন্য এই অ্যাপ টি প্রযোজ্য। রুটেট ফোনে ব্যবহার করা লাকি প্যাচার নন রুটেট ফোনের চাইতে অনেক বেশী কার্জকর। রুটেট অথবা নন্রুটেট ফোনের জন্য আলাদা কোন ভার্শন নেই। এই অ্যাপটি নিজে নিজে রুটেট ফোনের জন্য তার উপযোগী সুবিধা এবং নন রুটেট ফোনের জন্য তার উপযোগী সুবিধা নির্ধারন করে।
আধাসামরিক
আধাসামরিক বা প্যারামিলিটারি হলো একটি আধা সামরিকায়িত বাহিনী যাদের সাংগঠনিক গঠন, কার্যপদ্ধতি, প্রশিক্ষণ, উপসংস্কৃতি এবং প্রায়ক্ষেত্রে কার্যক্রমসমূহ পেশাদারী সামরিক বাহিনীর মত, কিন্তু আনুষ্ঠানিকভাবে সরকারের সশস্ত্র বাহিনীর অংশ নয়।
সংজ্ঞানুযায়ী আধাসামরিক বা প্যারামিলিটারির মধ্যে অন্তর্ভূক্ত:
সোলজানি
সোলজানি ভাকোভার-সিরমিয়া বিভাগের সর্বদক্ষিণে অবস্থিত সিভেলফ্রিজার একটি গ্রাম। ২০১১ সালের আদমশুমারী অনুযায়ী গ্রামটির জনসংখ্যা ১২৪১ জন।
এটিকে প্রথম উল্লেখ করা হয় ১৩২৯ সালে "“সোউলি, সালি পোসেসিও”" হিসেবে, আর তখন থেকে গ্রামটির নাম "“সল্ট”" শব্দের সাথে যুক্ত হয়ে যায় (ক্রোয়াট ভাষায় সল শব্দের অর্থ সল্ট বা লবণ)। রোমান সাম্রাজ্যের সময় গ্রামটিকে মানচিত্রে "“সালডিস”" নামে চিহ্নিত করা হত, এবং একটি প্রধান রোমান রাস্তা সালডিসের ওপর দিয়ে সারমিয়াম (স্রেসকা মিট্রোভিকা)-তে গিয়েছিল।
গ্রামটির সবচেয়ে বেশি উন্নয়ন হয় ১৯ শতাব্দিতে যখন স্লোভাকরা ভোয়ভোডিনা এবং স্লোভাকিয়া থেকে এসে এখানে বসতি স্থাপন করে। বর্তমানে তাদের উত্তরপুরুষরা এই গ্রামের সবচেয়ে বড় সংখ্যালঘু।
সোলজানি ঝুপানিয়ার ২৫ কি.মি দক্ষিণ-পূর্ব দিকে এবং ব্রকো (বসনিয়া)-এর ১৮ কি.মি. উত্তরে অবস্থিত।
শফিকুল গনি স্বপন
শফিকুল গনি স্বপন নীলফামারী জেলায় বসবাসকারী বাংলাদেশের একজন রাজনীতিবিদ ছিলেন। তিনি ২য় ও ৩য় জাতীয় সংসদের সদস্য এবং বাংলাদেশ সরকারের মন্ত্রী ছিলেন। তিনি বাংলাদেশ ন্যাশনাল আওয়ামী পার্টি - বাংলাদেশ ন্যাপের পূর্নগঠন করেন এবং মৃত্যুর পূর্ব পর্যন্ত এর চেয়ারম্যান ছিলেন।
স্বপন ১৯৪৮ সালের ১১ সেপ্টেম্বর নীলফামারী জেলার ডিমলা উপজেলার বন্দর খড়িবাড়ী গ্রামে জন্মগ্রহণ করেন। তার পিতা প্রখ্যাত রাজনীতিবিদ মশিউর রহমান যাদু মিয়া জিয়াউর রহমান মন্ত্রীসভার সিনিয়র মন্ত্রী ছিলেন ও মাতা সাবেরা রহমান।
স্বপনের পিতা মশিউর রহমান যাদু মিয়া ১৯৭৯ সালের ১২ই মার্চ নিহত হন। পিতার মৃত্যুর পর রংপুর-১ (বর্তমান নীলফমারী-১) আসনটি শুন্য হলে উপ নির্বাচনে তিনি অংশগ্রহন করেন এবং বিজয়ী হয়ে দ্বিতীয় জাতীয় সংসদের সদস্য নির্বাচিত হন। ১৯৮৬ সালের ১লা জানুয়ারি জাতীয় পার্টি গঠিত হলে তিনি জাতীয় পার্টির প্রতিষ্ঠাতা সদস্য ও ২১ প্রেসিডিয়াম সদস্যের একজন ছিলেন। তৃতীয় জাতীয় সংসদ নির্বাচনে তিনি জাতীয় পার্টির মনোনয়নে রংপুর-৩ আসন থেকে সংসদ সদস্য নির্বাচিত হন। তিনি এরশাদ মন্ত্রীসভার মন্ত্রী ছিলেন। ১৯৯১ সালের সংসদ নির্বাচনে তিনি জাতীয় পার্টি মনোনয়ন না পেলে স্বতন্ত্র প্রার্থী হন, কিন্তু নির্বাচনে ১০,১৫৯ ভোট পেয়ে চতুর্থ স্থান অর্জন করেছিলেন। ২০০৬ সালে স্বপন বাংলাদেশ ন্যাপনাল আওয়ামী পার্টি-বাংলাদেশ ন্যাপ পুনর্গঠন করেন এবং পরর্বতীতে তিনি পার্টির চেয়ারম্যান নিযুক্ত হন। ২০০৮ সালে তিনি বাংলাদেশ ন্যাপের মনোনয়নে নীলফামারী-১ আসনে নির্বাচন করে পরাজিত হন।
স্বপন নাজহাত গনির সাথে বিবাহ বন্ধনে আবদ্ধ হন। নাজহাত গনি বাংলাদেশ ন্যাপের উপদেষ্টা ছিলেন। তার স্ত্রী ২২ জুন ২০০২ সালে মৃত্যুবরণ করেছন। তাদের তিনটি সন্তান (জেবেল রহমান গনি, ফারিয়া গনি ও মশিউর রহমান গনি) রয়েছে। বড ছেলে জেবেল রহমান গানি বর্তমানে বাংলাদেশ ন্যাপের চেয়ারম্যান।
শফিকুল গনি স্বপন ২০০৯ সালের ২৩ আগস্ট মৃত্যুবরন করেন।
গাবোস
গাবোস () ভাকুবার-স্রিজিম বিভাগের একটি গ্রাম, যার জনসংখ্যা ৫১৬ জন।
বলরামপুর বিধানসভা কেন্দ্র
বলরামপুর (বিধানসভা কেন্দ্র) ভারতীয় রাজ্য পশ্চিমবঙ্গের পুরুলিয়া জেলার একটি বিধানসভা কেন্দ্র। এই কেন্দ্রটির আসন ২০১১ সাল থেকে উন্মুক্ত কিন্তু পূর্বে এটি তপসিলি উপজাতির জন্য সংরক্ষিত ছিল।
ভারতের সীমানা পুনর্নির্ধারণ কমিশনের নির্দেশিকা অনুসারে, ২৩৯ নং বলরামপুর বিধানসভা কেন্দ্রটি বলরামপুর সমষ্টি উন্নয়ন ব্লক এবং চাকালতোড়, দিমদিহা, ডুরকু, গারাফুসরা, লাগদা এবং সোনাইঝুরি গ্রাম পঞ্চায়েত গুলি পুরুলিয়া-১ সমষ্টি উন্নয়ন ব্লক এবং ছাতু হাঁসা, হেনসলা এবং পাড়া গ্রাম পঞ্চায়েত গুলি আরসা সমষ্টি উন্নয়ন ব্লক এর অন্তর্গত।
বলরামপুর বিধানসভা কেন্দ্রটি ৩৫ নং পুরুলিয়া লোকসভা কেন্দ্র এর অন্তর্গত।
২০০৬, ২০০১, ১৯৯৬ এবং ১৯৯১ সালের রাজ্য বিধানসভা নির্বাচনে, সিপিআই (এম) এর ভান্দু মাঝি বলরামপুর বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী ২০০৬ সালে তৃণমূল কংগ্রেসের বর্জুরাম রাম সিং সর্দারকে, ২০০১ সালে তৃণমূল কংগ্রেসের লম্বোদর মান্ডিকে, ১৯৯৬ সালে কংগ্রেসের দুলালি মান্ডিকে এবং ১৯৯১ সালে কংগ্রেসের সুভাষ মান্ডিকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর বিক্রম টুডু ১৯৮৭ সালে কংগ্রেসের রসিক চন্দ্র মাঝিকে এবং ১৯৮২ এবং ১৯৭৭ সালে কংগ্রেসের রূপ সিং মাঝিকে পরাজিত করেন।
১৯৭২ সালে কংগ্রেসের রূপ সিং মাঝি জয়ী হন। সিপিআই (এম) এর বিক্রম টুডু ১৯৭১ সালে জয়ী হন। ১৯৬৯ এবং ১৯৬৭ সালে লোক সেবক সংঘ এর গোবর্ধন মাঝি/নির্দলের জয়ী হন। এলএসএস এর পাদক মাহাতো ১৯৬২ সালে জয়ী হন। নির্দলের ভীম চন্দ্র মাহাতো ১৯৫৭ সালে জয়ী হন। ১৯৫৭ সালের পূর্বে বলরামপুর কেন্দ্রে আসন বিদ্যমান ছিল না।
কেজিএফ: চ্যাপটার ওয়ান
কে.জি.এফ: চ্যাপটার ওয়ান হল ২০১৮ সালে প্রশান্ত নীল দ্বারা লিখিত ও পরিচালিত এবং বিজয়ী কিরাগাঁদুরের হম্বালের ফিল্মস বেনারে অধীনে তৈরি ভারতীয় কন্নড়-ভাষার পর্যায়কালের অ্যাকশন ধর্মী চলচ্চিত্র। এটি দুই ভাগে বিভক্ত চলচ্চিত্র ধারাবাহীকের প্রথম পর্ব। প্রথম পর্বকে অনুসরণ করে কেজিএফ: অধ্যায় ২ নির্মিত হবে। ছবিটি কৃষ্ণপ্পা বেয়ার "রকি"কে নিয়ে গঠিত। সে দারিদ্র্যের মধ্যে জন্মগ্রহণ করেছিল এবং ১৯৬০-এর দশকে বোম্বে (বর্তমানে মুম্বাই) এসেছিল তার মৃত মায়ের কথা অনুযায়ী ক্ষমতা এবং সম্পদের অধীকারী হতে। সেখানে সোনার মাফিয়ার সাথে জড়িত হয়ে পড়ে এর পর সে কলার গোল্ড ফিল্ডের অত্যাচারী উত্তরাধিকারী গরুড়া'কে হত্যা করার জন্য নিযুক্ত হয়। "রকি" হিসাবে যশ এবং গরুড়া হিসাবে রামচন্দ্র রাজু অভিনয় করেন। অনন্ত নাগ চলচ্চিত্র বর্ণনা পাশাপাশি শ্রীনদি শেঠি, ভাসিষত এন সিমা, আয়্যাপ্পা পি শর্মা ও হরিশ রায়ের সঙ্গে পার্শ্ব চরিত্রে অভিনয় করেছেন।
অ্যানড্রয়েড সফটওয়্যার ডেভেলপমেন্ট
অ্যানড্রয়েড সফটওয়্যার ডেভেলপমেন্ট হলো অ্যানড্রয়েড অপারেটিং সিস্টেম চালিত যন্ত্রেএ জন্যে নতুন অ্যাপলিকেশন বানানোর প্রক্রিয়া। গুগল জানায় যে অ্যানড্রয়েড সফটওয়্যার ডেভেলপমেন্ট কিট (এসডিকে) ব্যবহার করে "অ্যানড্রয়েড অ্যাপ কোটলিন, জাভা, এবং সি++ ভাষা ব্যবহার করা লেখা যাবে।" তবে অন্য প্রোগ্রামিং ভাষাও ব্যবহার করা যায়। গো, জাভাস্ক্রিপ্ট, সি, সি++ বা অ্যাসেম্বলির মত নন-জেভিএম ভাষার জেভিএম ভাষা কোডের সাহায্যের প্রয়োজন হয়, যেগুলো সীমাবদ্ধ এপিআই সমর্থনসহ টুলসমূহ দ্বারা সরবরাহ করা হয়। কিছু ভাষা/প্রোগ্রামিং হাতিয়ার ক্রস-প্ল্যাটফর্ম অ্যাপ সমর্থনের অনুমোদন দেয়, যথা অ্যানড্রয়েড, আইওএস দুটোর জন্যেই। ২০০৮ সালে এসডিকে মুক্তি পাওয়ার পর তৃতীয় পক্ষের হাতিয়ারসমূহ, ডেভেলপমেন্ট পরিবেশসমূহ এবং ভাষা সমর্থন উদ্ভূত হচ্ছ ও বিকশিত হচ্ছে।
অ্যানড্রয়েড সফটওয়্যার ডেভেলপমেন্ট কিট (এসডিকে)তে বিস্তৃত ডেভেলপমেন্ট হাতিয়ারের সেট রয়েছে। এর মধ্যে আছে ডিবাগার, লাইব্রেরিসমূহ, কিউইএমইউ-ভিত্তিক একটি হ্যান্ডসেট ইমুলেটর, নথি, নমুনা কোড টিউটোরিয়াল। বর্তমানে সমর্থিত প্ল্যাটফর্ম সমূহের মধ্যে রয়েছে গ্নু/লিনাক্স, ম্যাকওএস ১০.৫.৮+, এবং মাইক্রোসফট উইন্ডোজ। , এসডিকে অ্যানড্রয়েডে নেই, কিন্তু বিশেষায়িত অ্যানড্রয়েড অ্যাপলিকেশন ব্যবহার করে উন্নয়ন সম্ভব। 
২০১৪ সালের শেষ পর্যন্ত অ্যানড্রয়েড ডেভেলপমেন্ট টুল (এডিটি) প্লাগ-ইন ব্যবহার করে এক্লিপ্স ছিলো প্রাতিষ্ঠানিকভাবে সমর্থিত আইডিই। তবে ইন্টেলিজে আইডিয়া আইডিই আউট-অব-দ্যা বক্স পরিপুর্ণভাবে অ্যানড্রয়েড উন্নয়ন সমর্থন করে, প্লাগ-ইনের মাধ্যমে নেটবিনস আইডিইও সমর্থন করে।
২০১৫ মোতাবেক অ্যানড্রয়েড স্টুডিও গুগলের প্রাতিষ্ঠানিক আইডিই হওয়ার পর এডিটির জন্যে সমর্থন রহিত করা হয়। তবে জাভা ও এক্সএমএল ফাইল সম্পাদনার জন্যে যেকোন লেখা সম্পাদক ব্যবহার করা যায়, তারপর কমান্ড-লাইন হাতিয়ার সমূহ ব্যবহার করে অ্যানড্রয়েড অ্যাপলিকেশন সমূহ তৈরী, বানানো ও ডিবাগ করা যায়, সাথে সংযুক্ত অ্যানড্রয়েড যন্ত্রও নিয়ন্ত্রণ করা যায়।
অ্যানড্রয়েড অ্যাপলিকেশন codice_1 এ প্যাকেজ ও codice_2 ফোল্ডারের অধীনে সংরক্ষণ করা হয়। এপিকে প্যাকেজে codice_3 ফাইল, রিসোর্স ফাইল ইত্যাদি রয়েছে।
অ্যানড্রয়েড এসডিকে প্ল্যাটফর্ম হাতিয়ার সমূহ পৃথকভাবে পূর্ণ এসডিকের ডাউনলোডযোগ্য সাবসেট, যা codice_4 ও codice_5 কমান্ড-লাইন টুল দ্বারা গঠিত।
অ্যানড্রয়েড ডিবাগ ব্রিজ (সংরেক্ষেপে এডিবি, হলো সংযুক্ত অ্যানড্রয়েড যন্ত্রে কমান্ড চালানোর জন্যে ব্যবহৃত একটি হাতিয়ার। codice_6 ডেইমন যন্ত্রটিতে চলে এবং codice_4 ক্লায়েন্ট বহুবিধ প্রেরিত কমান্ডে একটি ব্যাকগ্রাউন্ড সার্ভার চালু করে। টেক্সট ভিত্তিক ব্যবহারকারী ইন্টারফেসের সাথে সাথে, অনেক গ্রাফিক্যাল ব্যবহারকারী ইন্টারফেস বিকল্পও রয়েছে এডিবে নিয়ন্ত্রণের জন্যে।
কমান্ড প্রেরণের পদ্ধিতি সাধারণত:
"ফাস্টবুট " হলো হোস্ট কম্পিউটার থেকে ইউএসবি সংযোগ থেকে প্রাথমিকভাবে ফ্ল্যাশ ফাইলব্যবস্থাকে পরিবর্তন করার জন্যে এসডিকে প্যাকেজে অন্তর্ভূক্ত থাকা একটি বৈশিষ্ট্যসূচক প্রটোকল। এর জন্যে যন্ত্রকে বুট লোডার অথবা সেকেন্ডারি প্রোগ্রাম লোডার মুডে চালু করার প্রয়োজন পড়ে, যেখানে শুধুমাত্র একেবারে প্রাথমিক হার্ডওয়্যার প্রারম্ভ সম্পাদিত হয়।
যন্ত্রটিতে নিজে নিজে প্রটোকল সক্রিয় করার পর, এটি ইউএসবির মাধ্যমে কমান্ড লাইন ব্যবহার করে নির্দিষ্ট কমান্ড সেট গ্রহণ করবে। সবচেয়ে ব্যবহৃত ফাস্টবুট কমান্ডসমূহের মধ্যে রয়েছে: ন্যাটিভ কোডে কম্পাইল করা যায়। এনডিকে সি/সি++ কম্পাইল করার জন্যে ক্ল্যাং ব্যবহার করে। গ্নু কম্পাইলার কালেকশন এনডিকে আর১৭-এ অন্তর্ভূক্ত হলেও, ২০১৮ সালে আর১৮ তে তা সরিয়ে ফেলা হয়।
ডিজনি এক্সডি (ভারত)
ডিজনি এক্সডি ভারত শিশুদের জন্য একটি ভারতীয় টেলিভিশন চ্যানেল, যেটি ২০০৯ সালের ১৪ নভেম্বর টুন ডিজনির পরিবর্তে প্রতিষ্ঠা করা হয়।
কোলন গির্জা
কলোনে ক্যাথিড্রাল জার্মানির নর্থ রাইন-ওয়েস্টফালিয়ায় কলোনে একটি ক্যাথলিক ক্যাথিড্রাল। এটি কলোনের আর্চবিশপ এবং কলোনের আর্কডোসিস প্রশাসনের আসন। এটি জার্মান ক্যাথলিক ও গোথিক স্থাপত্যের একটি বিখ্যাত স্মৃতিস্তম্ভ যা ১৯৯৬ সালে বিশ্ব ঐতিহ্যবাহী স্থান হিসাবে ঘোষনা করা হয়েছিল। এটি জার্মানির একটি দর্শনীয় স্থান এখানে প্রতিদিন গড়ে ২০,০০০ মানুষকে এখানে ঘুরতে আসে এবং বর্তমানে লম্বা টুইন-কিক্ড গির্জার এর উচ্চতা ১৫৭ মিটার (৫১৫ ফিট) লম্বা।
১২৪৮ সালে কলোনের ক্যাথিড্রাল নির্মাণ কাজ শুরু হলেও ১৪৭৩ সালে এটি স্থগিত হয়। এবং ১৮৪০ সাল পর্যন্ত কাজটি পুনরায় শুরু হয়, ১৮৮০ সালে এ ভবনটি মূলত মূল মধ্যযুগীয় পরিকল্পনায় সম্পন্ন হয়। ক্যাথিড্রাল উত্তর ইউরোপের বৃহত্তম গোথিক গির্জার এবং দ্বিতীয়-দীর্ঘতম স্পিয়ার রয়েছে। দুটো বিশাল স্পিয়ারের জন্য টাওয়ারগুলি ক্যাথিড্রালকে বিশ্বের যে কোনও গির্জার বৃহত্তম ফ্যাসাদ দেয়। কোন মধ্যযুগীয় গির্জার গীর্জা ৩.৬:১ প্রস্থ অনুপাত সর্বাধিক উচ্চতা আছে।
কলোনের মধ্যযুগীয় নির্মাতারা তিনটি কিংবদন্তিদের আবাসস্থলের জন্য এই বিশাল কাঠামোটি তৈরী করা হয়েছিল এবং পবিত্র রোমান সম্রাটের জন্য উপাসনা করার স্থান হিসাবে এটির ভূমিকা পালন করেছিল। মধ্যযুগীয় সময়ের মধ্যে অসম্পূর্ণ থাকা সত্ত্বেও, কলোনি ক্যাথিড্রাল অবশেষে "ব্যতিক্রমী অভ্যন্তরীণ মূল্যের শ্রেষ্ঠ রচনা" এবং "মধ্যযুগীয় ও আধুনিক ইউরোপের খ্রিস্টান বিশ্বাসের দৃঢ়তা ও দৃঢ়তার জোরালো প্রমাণ" হিসাবে একীভূত হয়ে ওঠে।
জুয়েল আরেং
জুয়েল আরেং হলেন ময়মনসিংহ জেলায় জন্মগ্রহণকারী একজন বাংলাদেশী রাজনীতিবিদ ও সংসদ সদস্য। তিনি ময়মনসিংহ-১ থেকে নির্বাচিত ১০ম ও ১১দশ জাতীয় সংসদের সংসদ সদস্য।
জুয়েল আরেং ১৯৮৩ সালের ১৬ অক্টোবর ময়মনসিংহে জন্মগ্রহণ করেন। তার পিতা প্রাক্তন সংসদ সদস্য ও প্রতিমন্ত্রী প্রমোদ মানকিন। তিনি স্নাতক ডিগ্রি অর্জন করেছেন।
জুয়েল আরেং তার পিতার মৃত্যুর পর রাজনীতিতে আসেন। ১১ই মে ২০১৬ সালে তার পিতা প্রমোদ মানকিন মৃত্যুরবরন করলে ময়মনসিংহ-১ আসনটি শুন্য হয়। ১৮ জুলাই শুন্য আসনে উপনির্বাচন অনুষ্ঠিত হয়, যাতে তিনি নৌকা প্রতিক নিয়ে অংশগ্রহণ করেন। জুয়েল তার প্রতিদ্বন্দ্বী প্রার্থী সেলিনা খাতুনকে ১৫৫,৮৬৬ ভোটে পরাজিত করে বিজয়ী হন। ২৬ জুলাই ২০১৬ সালে তিনি সর্বকনিষ্ঠ সংসদ সদস্য হিসাবে শপথ গ্রহন করেন। ২০১৮ সালের ৩০ ডিসেম্বর অনুষ্ঠিত একাদশ জাতীয় সংসদ নির্বাচনে তিনি আওয়ামী লীগের মনোনয়নে মহাজোটের প্রার্থী হয়ে অংশগ্রহন করেন এবং ২ লাখ ৫৮ হাজার ৯২৩ ভোট পেয়ে বিজয়ী হন।
মোস্তফা মোহসীন মন্টু
মোস্তফা মোহসীন মন্টু একজন বাংলাদেশি রাজনীতিবিদ ও সাবেক সংসদ সদস্য। তিনি বর্তমানে গণফোরামের সাধারণ সম্পাদক হিসেবে দায়িত্ব পালন করছেন।
মোস্তফা মোহসীন মন্টু ১৯৪৫ সালের ১ ফেব্রুয়ারি ঢাকায় জন্মগ্রহণ করেন। তার পিতার নাম মীর জাহান ও মাতার নাম রাহেলা খাতুন।
মোস্তফা মোহসীন মন্টু ছাত্রজীবন থেকে আওয়ামী লীগের রাজনীতিতে যুক্ত ছিলেন। পরবর্তীতে তিনি যুবলীগের চেয়ারম্যান নির্বাচিত হন। তিনি ঢাকা জেলা আওয়ামী লীগের সাধারণ সম্পাদক হিসেবেও দায়িত্ব পালন করেন। ১৯৯২ সালে তিনি আওয়ামী লীগ থেকে বহিস্কৃত হন এবং কামাল হোসেনের নেতৃত্বাধীন গণফোরামে যোগ দেন। ২০০৯ সালে তিনি গণফোরামের সাধারণ সম্পাদক নির্বাচিত হন।
১৯৮৬ সালে তৃতীয় জাতীয় সংসদ নির্বাচনে মন্টু আওয়ামী লীগের প্রার্থী হিসেবে ঢাকা-৩ আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনে তিনি আওয়ামী লীগের প্রার্থী হিসেবে ঢাকা-৩ আসনে নির্বাচন করে ৬৬,২২০ ভোট পেয়ে বিএনপির প্রার্থী আমানউল্লাহ আমানের কাছে পরাজিত হন। ২০১৮ সালে একাদশ জাতীয় সংসদ নির্বাচনে তিনি ঢাকা-২ ও ঢাকা-৩ আসন থেকে গণফোরামের প্রার্থী হিসেবে ‘উদীয়মান সূর্য’ প্রতীকে এবং ঢাকা-৭ আসন থেকে জাতীয় ঐক্যফ্রন্টের প্রার্থী হিসেবে ‘ধানের শীষ’ প্রতীকে মনোনয়ন লাভ করেন।
বাবা আমটে
বাবা আমটে () নামে সুপরিচিত মুরলীধর দেবীদাস আমটে (; ২৬ ডিসেম্বর ১৯১৪ - ৯ ফেব্রুয়ারি ২০০৮) ছিলেন একজন ভারতীয় সমাজসেবী ও সমাজকর্মী। তিনি লেপ্রোসিতে আক্রান্ত জনগণের পুনর্বাসন ও ক্ষমতায়ন নিয়ে কাজ করে পরিচিতি অর্জন করেন।
তিনি ও তার স্ত্রী সাধনা আমটে ১৯৫০ সালে আনন্দবনে লেপ্রোসি রোগীদের জন্য একটি দাতব্য প্রতিষ্ঠান গড়ে তোলেন। "আরোগ্য" নামে এই কাজটি শুরু হয়েছিল। আমটে পদ্মবিভূষণ, ড. আমবেদকার আন্তর্জাতিক পুরস্কার, গান্ধী শান্তি পুরস্কার, রামোন ম্যাগসেসে পুরস্কার, টেম্পলটন পুরস্কার ও জাম্নালাল বাজাজ পুরস্কারসহ অসংখ্য পুরস্কার অর্জন করেন।
জ্যারেড লেটো
জ্যারেড জোসেফ লেটো (; জন্ম: ২৬ ডিসেম্বর ১৯৭১) হলেন একজন মার্কিন অভিনেতা, গায়ক, গীতিকার ও পরিচালক। ১৯৯০-এর দশকের শুরুর দিকে টেলিভিশনে কাজের মাধ্যমে তিনি তার কর্মজীবন শুরু করেন এবং টেলিভিশন ধারাবাহিক "মাই সো-কলড লাইফ" (১৯৯৪)-এ জর্ডান ক্যাটালানো চরিত্রে অভিনয় করে পরিচিতি অর্জন করেন। ১৯৯৫ সালে "হাউ টু মেক অ্যান আমেরিকান কুইল্ট" (১৯৯৫) দিয়ে তার চলচ্চিত্রে অভিষেক হয় এবং ১৯৯৭ সালে "প্রেফোন্টাইন"-এ অভিনয় করে সমাদৃত হন। লেটো "দ্য থিন রেড লাইন" (১৯৯৮), "ফাইট ক্লাব" (১৯৯৯) ও "আমেরিকান সাইকো" (২০০০) ছবিতে পার্শ্বচরিত্রে অভিনয় করেন এবং ভৌতিক "আরবান লেজেন্ড" (১৯৯৮) ছবিতে শ্রেষ্ঠাংশে অভিনয় করেন। ২০০০ সালে "রিকোয়েম ফর আ ড্রিম" (২০০০) ছবিত হেরোইন আসক্ত হ্যারি গোল্ডফার্ব চরিত্রে তার অভিনয় সমাদৃত হয়। তিনি পরবর্তীকালে সঙ্গীত চর্চায় বেশি মনোযোগ দেন এবং ২০০২ সালে "প্যানিক রুম" দিয়ে পুনরায় অভিনয়ে ফিরে আসেন। এই পর্যায়ে তিনি "আলেকজান্ডার" (২০০৪), "লর্ড অব ওয়ার" (২০০৫), "লোনলি হার্টস" (২০০৬), "চ্যাপ্টার' টোয়েন্টি সেভেন" (২০০৭) ও "মিস্টার নোবডি" (২০০৯) ছবিতে অভিনয় করেন। ২০১২ সালে তিনি প্রামাণ্যচিত্র "আর্টিফ্যাক্ট" নির্মাণ করেন।
"ডালাস বায়ার্স ক্লাব" (২০১৩) ছবিতে লিঙ্গ পরিবর্তনকারী নারী চরিত্রে লেটোর অভিনয় প্রশংসিত হয় এবং তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার, গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কার অর্জন করেন। তিনি পরবর্তীকালে সুপারহিরো চলচ্চিত্র "সুইসাইড স্কোয়াড" (২০১৬)-এ জোকার চরিত্রে ও বিজ্ঞান কল্পকাহিনীমূলক "ব্লেড রানার টোয়েন্টি ফোর্টি নাইন" (২০১৭)-এ অভিনয় করেন।
জ্যারেড জোসেফ লেটো ১৯৭১ সালের ২৬শে ডিসেম্বর লুইজিয়ানার বসিয়ার সিটিতে জন্মগ্রহণ করেন। তার পিতা অ্যান্টনি এল. "টনি" ব্রায়ান্ট এবং মাতা কনস্ট্যান্স লেটো (জন্মনাম মেট্রেয়ন)। তার মাতা পূর্বপুরুষগণ কাজিউন জাতির ছিলেন। লেটো তার সৎ বাবার নামের শেষাংশ। জ্যারেডের শৈশবে তার পিতামাতার বিবাহ বিচ্ছেদ হয়। তিনি ও তার বড় ভাই শ্যানন লেটো তার মাতার সাথে তার মাতামহ উইলিয়াম লি মেট্রেয়ন ও মাতামহী রুবি রাসেলের সাথে বসবাস করতেন। তার পিতা পুনরায় বিয়ে করেন এবং জ্যারেডের যখন আট বছর বয়স তখন তিনি আত্মহত্যা করেন। লেটো তার পরিবারের সাথে প্রায়ই বিভিন্ন শহরে বেড়াতে যেতেন। লেটোর ভাষ্যমতে, আমার মা এয়ারফোর্সে ছিলেন, তাই ঘুরে বেড়ানো স্বাভাবিক জীবনের অংশ হয়ে গিয়েছিল। তার বাবার দ্বিতীয় বিবাহের পক্ষ থেকে তার দুই সৎ ভাই রয়েছে।
আমানউল্লাহ আমান
আমান উল্লাহ আমান একজন বাংলাদেশি রাজনীতিবিদ ও সাবেক প্রতিমন্ত্রী। তিনি বর্তমানে বাংলাদেশ জাতীয়তাবাদী দলের (বিএনপি) ভাইস চেয়ারম্যান ও চেয়ারপারসনের উপদেষ্টা হিসেবে দায়িত্ব পালন করছেন।
আমান ১৯৬২ সালের ২৫ জানুয়ারি ঢাকার কেরাণীগঞ্জে জন্মগ্রহণ করেন। তার পিতার নাম মেঘু মিয়া ও মাতার নাম করিমন নেসা। তিনি ঢাকা বিশ্ববিদ্যালয় থেকে উচ্চশিক্ষা গ্রহণ করেন।
বাংলাদেশ জাতীয়তাবাদী ছাত্রদলে যোগদানের মাধ্যমে আমান রাজনীতিতে প্রবেশ করেন। তিনি বিএনপির ঢাকা জেলা শাখার সাধারণ সম্পাদক হিসেবে দায়িত্ব পালন করেন। আমান নব্বইয়ের স্বৈরাচার বিরোধী আন্দোলনে নেতৃস্থানীয় ভূমিকায় ছিলেন। এছাড়া ১৯৯০-৯১ সেশনে ঢাকা বিশ্ববিদ্যালয় কেন্দ্রীয় ছাত্র সংসদের (ডাকসু) সর্বশেষ নির্বাচনে ছাত্রদলে নেতা হিসেবে তিনি সহ-সভাপতি (ভিপি) নির্বাচিত হন।
১৯৯১ সালের পঞ্চম জাতীয় সংসদ নির্বাচনে আমান উল্লাহ আমান বিএনপির মনোনয়নে ঢাকা-৩ আসন থেকে নির্বাচন করে ৯৭,২৯৯ লাভ করেন ও তৎকালীন আওয়ামী লীগের প্রার্থী মোস্তফা মোহসীন মন্টুকে পরাজিত করে প্রথমবারের মত সংসদ সদস্য নির্বাচিত হন। ১৯৯৬ সালের ১৫ ফেব্রুয়ারির একদলীয় নির্বাচনে বিনা প্রতিদ্বন্দ্বিতায় ও ১৯৯৬ সালের সপ্তম জাতীয় সংসদ নির্বাচনে একই আসনে ১,২৪,০৯৬ ভোট পেয়ে আওয়ামী লীগের শাহজাহানকে পরাজিত করেন সংসদ সদস্য নির্বাচিত হন। ২০০১ সালে অষ্টম জাতীয় সংসদ নির্বাচনে আওয়ামী লীগের নসরুল হামিদকে পরাজিত করে ১,৬৯,৯৮০ ভোট পেয়ে পুনরায় বিজয়ী হন।
১৯৯১ সালের নির্বাচনের পর বিএনপি সরকার গঠন করলে আমান প্রথমে স্বাস্থ্য ও পরিবার কল্যাণ মন্ত্রণালয়ের প্রতিমন্ত্রী হিসেবে দায়িত্ব পান। ২০০১ পুনরায় তার দল সরকার গঠন করার পর তাকে শ্রম ও কর্মসংস্থান মন্ত্রণালয়ের প্রতিমন্ত্রী হিসেবে দায়িত্ব দেওয়া হয় যা তিনি ২৮ অক্টোবর ২০০৬ সাল পর্যন্ত পালন করেন।
বাংলাদেশের যানবাহন নিবন্ধন প্লেট
বাংলাদেশে, বাংলাদেশ সড়ক পরিবহন কর্তৃপক্ষ (বিআরটিএ) মোটর গাড়ির জন্য যানবাহন নিবন্ধন প্লেট ইস্যু করে। বাংলাদেশে যানবাহন নিবন্ধন প্লেটগুলিতে বাংলা বর্ণমালা এবং বাংলা সংখ্যা ব্যবহার করা হয়। ১৯৭৩ সাল থেকে গাড়ি নিবন্ধন প্লেটগুলির বর্তমান সংস্করণ শুরু হয়। বাংলাদেশের জন্য আন্তর্জাতিক যানবাহন নিবন্ধন কোড BD।
বাংলাদেশে যানবাহন রেজিস্ট্রেশন প্লেটের সাধারণ বিন্যাস "শহর - যানবাহন শ্রেণী বর্ণ এবং নম্বর - গাড়ি নম্বর"। উদাহরণস্বরূপ, "ঢাকা-ঢ-১১-৯৯৯৯"। "ঢাকা" ক্ষেত্রটি বাংলা বর্ণে শহরের নাম উপস্থাপন করে, "ঢ" ক্ষেত্রটি বাংলা বর্ণে যানবাহন শ্রেণীকে প্রতিনিধিত্ব করে, "১১" ক্ষেত্রটি বাংলা সংখ্যায় বাহন শ্রেণীকে প্রতিনিধিত্ব করে এবং "৯৯৯৯"ক্ষেত্রটি বংলা সংখ্যায় গাড়ির নম্বরকে প্রতিনিধিত্ব করে।
প্লেটটি গাড়ির সামনে এবং পিছনের উভয় দিকে ইনস্টল করা হয়, পিছনের প্লেটটিকে স্থায়ীভাবে গাড়ির সাথে সংযুক্ত করা হয়।। গাড়িটি যখন সার্ভিস দেওয়ার শেষ সীমায় পৌঁছে তখন প্লেটটি সরানো হয় এবং যখন স্ক্র্যাপের জন্য বিক্রি করা হয় তখন সরানো হয়। প্লেটগুলি ডিলারশিপে সংযুক্ত না হওয়া পর্যন্ত নতুন গাড়ি ক্রেতাকে তা সরবরাহ করা হয় না।
যানবাহন নিবন্ধনে এই বর্ণগুলো ব্যবহৃত হয়:
যানবাহন নিবন্ধনে এই সংখ্যাগুলো ব্যবহৃত হয়:
"ঢাকা-ড-১১-৯৯৯৯" একটি নমুনা বিন্যাস, যার "ড" হচ্ছে যানবাহনের শ্রেণীর বর্ণ এবং "১১" হচ্ছে যানবাহনের শ্রেণীর নাম্বার, যা যানবাহনের ধরনের উপর নির্ভর করে।
ভাগবা এইচ বি মাধ্যমিক বিদ্যালয়
ভাগবা এইচ বি মাধ্যমিক বিদ্যালয় বাংলাদেশের খুলনা জেলার কয়রা উপজেলার ভাগবাহ গ্রামে অবস্থিত একটি মাধ্যমিক স্তরের শিক্ষা প্রতিষ্ঠান। বিদ্যালয়টিতে ষষ্ঠ থেকে দশম শ্রেণী পর্যন্ত শিক্ষাদান করা হয়ে থাকে। বিদ্যালয়টির বর্তমান প্রধান শিক্ষক আমির হোসেন।
জন ম্যাককোন
জন ম্যাককোন (; জন্ম: ৩ অক্টোবর, ১৮৩৫ - মৃত্যু: ৭ আগস্ট, ১৮৮২) সিডনিতে জন্মগ্রহণকারী প্রথিতযশা প্রথম-শ্রেণীর অস্ট্রেলীয় ক্রিকেটার ছিলেন। ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেছেন। দলে তিনি মূলতঃ ডানহাতি মিডিয়াম (আন্ডারআর্ম) বোলিং করতেন। এছাড়াও, ডানহাতে ব্যাটিং করতেন তিনি।
১৮৫৫-৫৬ মৌসুম থেকে ১৮৫৭-৫৮ মৌসুম পর্যন্ত তাঁর খেলোয়াড়ী জীবন চলমান ছিল। এ সময়ে তিনি নিউ সাউথ ওয়েলস ক্রিকেট দলের পক্ষে তিনটি প্রথম-শ্রেণীর খেলায় অংশ নিয়েছিলেন। তন্মধ্যে, ১৮৫৫-৫৬ মৌসুমে অস্ট্রেলীয় ক্রিকেটারদের মধ্যে সর্বোচ্চ রান সংগ্রাহক ও একই মৌসুমে সর্বোচ্চ উইকেট শিকারীতে পরিণত হয়েছিলেন।
৭ আগস্ট, ১৮৮২ তারিখে ৪৭ বছর বয়সে নিউ সাউথ ওয়েলসের বাথহার্স্টে জন ম্যাককোনের দেহাবসান ঘটে।
দাগি ফিতেপলাশ
দাগি ফিতেপলাশ(বৈজ্ঞানিক নাম: "Yasoda tripunctata (Hewitson)") 'লাইসিনিডি' গোত্রের এবং 'থেকেলিনি' উপগোত্রের অন্তর্ভুক্ত মাঝারি আকার বিশিষ্ট প্রজাতি।
দাগি ফিতেপলাশ এর প্রসারিত অবস্থায় ডানার আকার ৩২-৪০ মিলিমিটার দৈর্ঘ্যের হয়।
ভারতে প্রাপ্ত দাগি ফিতেপলাশ এর উপপ্রজাতি হল-
ভারত (সিকিম থেকে অরুণাচল প্রদেশ, মনিপুর, মেঘালয়, নাগাল্যান্ড ও উত্তর পূর্ব ভারত) বাংলাদেশ, মায়ানমার এর বিভিন্ন অঞ্চলে দেখা যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
প্রথম দর্শনে আকার-আকৃতিতে ফিতেপলাশ প্রজাতির সাথে দাগি ফিতেপলাশ প্রজাতির ভ্রম হওয়া খুবই স্বাভাবিক, তবে উপরের ডানার প্রায় গোল আকৃতি দেখে একেবারেই এদের পৃথকীকরণ সম্ভব।
ডানার উপরিতল: ডানার উপরিতল কমলা বা কমলা-হলুদ এবং কালো দাগ-ছোপ ও বন্ধনী যুক্ত।
সামনের ডানার শীর্ষভাগ (apex) খুব চওড়াভাবে কালো। কোস্টা সরু ও টার্মেন থেকে টরনাস অবধি চওড়াভাবে কালো। ডরসাম ঈষদ কালচে হলুদ। ডানার গোড়ার দিকের অংশ (besal) কালচে আঁশে ঘনভাবে ছাওয়া। সেল-এর বাইরের প্রান্তভাগে আনুলম্বিক ভাবে একটি কালো লম্বাটে দাগ বর্তমান। ডিসকাল অংশে ডানার মধ্য থেকে নিম্নভাগে তেরছাভাবে বিস্তৃত ৩টি কালো মাঝারি আকৃতির ছোপ দেখা যায়। কোস্টা ও টার্মেন উত্তল (convex) হওয়ায় ডানা প্রায় গোলাকৃতি।
পিছনের ডানায় সেল-এর বহিঃপ্রান্তে একটি লম্বাটে কালো দাগ ও একটি চওড়া, তেরছা কালো ডিসকাল বন্ধনী বর্তমান। ডিসকাল বন্ধনীটি এপেক্স থেকে শুরু হয়ে ডরসাম অবধি বিস্তৃত এবং এর আকৃতি অসম (irregular)। পুরুষ নমুনায় ২ নং শিরা বরাবর একটি লম্বাটে মার্কা (brand) চোখে পরে যার ভিতরের দিকে লাগোয়া একটি আঁকাবাকা সরু কমলা রেখা বিদ্যমান।
ডানার নিম্নতল: ডানার নিম্নতলের রঙ হলুদ বা কমলা-হলুদ বা লালচে হলুদ এবং কোনো কোনো অংশে হলুদ ও বাদামির মিশ্রণ লক্ষ্য করা যায়। উভয় ডানা জুড়েই গোড়ার অংশে (besal) ও ডিসকাল অংশে অস্পষ্ট দাগ-ছোপের বিন্যাস।
সামনের ডানায় পোস্ট-ডিসকাল অংশে অস্পষ্ট অর্ধ-চন্দ্রাকৃতি ছোপের একটি সারি ও সাব-টার্মিনাল ঢেউ খেলানো সাদা রেখা বর্তমান। পিছনের ডানায়, কোস্টা থেকে উৎপন্ন হয়ে আঁকাবাকাভাবে ডরসাম অবধি নেমে যাওয়া একটি অস্পষ্ট ডিসকাল বন্ধনী চোখে পরে; বন্ধনীটি প্রকৃতপক্ষে প্রতিটি শিরামধ্যে (interspace) অবস্থিত কতগুলি অবচ্ছিন্ন ছোপের সারি। ডরসামের উপরে ডিসকাল অংশে একটি সাদা কৌণিক পটি অবস্থিত। টরনাস থেকে উৎপন্ন একটি চওড়া ও লম্বা লেজ দেখা যায়। লেজটি কালচে ও অগ্রভাগে সাদা।
শুঙ্গ কালো , পালপি উপরিতলে লালচে বাদামি ও নিম্নতলে সাদা। মাথা, বক্ষদেশ (thorux) ও উদর ডানার রঙের অনুসারী।
এই প্রজাতির উড়ান দুর্বল; ডানা ঝাপটে ঝাপটে উড়ে বেড়ায়। এদের বসবাস স্থানিক (territorial); বেশ কিছুদিন যাবৎ একই অঞ্চলে বিচরণ করতে দেখা যায়। স্ত্রী প্রকারকে কখনো মাটিতে বসতে দেখা যায় না, তবে পুরুষ আর্দ্র মাটিতে অবস্থান করে। এরা পাতা ও ডালে প্রায়শই বসে, তবে সচারচর ফুলে বসে না। ডানা বন্ধ ও খোলা অবস্থায় রোদ পোহানো (busking) এই প্রজাতির অতি প্রিয় অভ্যাস। জঙ্গলের পথে বা জঙ্গলের অভ্যন্তরস্থ ঝর্ণার পশে অবস্থিত নিচু উচ্চতাযুক্ত গাছপালায় এদের অবস্থান প্রায়শই চোখে পরে। হিমালয়ের পাদদেশ থেকে ২০০০ মি. উচ্চতা অবধি আর্দ্র বনাঞ্চল এদের বিশেষ পছন্দের বাসস্থান।